తౌనోజం చావోబా సింగ్

తౌనోజం చావోబా సింగ్ (జననం 24 మే 1937)  భారతదేశానికి చెందిన రాజకీయ నాయకుడు.  ఆయన ఐదుసార్లు ఎమ్మెల్యేగా గెలిచి 1974 నుండి 1975 వరకు మణిపూర్ శాసనసభకు డిప్యూటీ స్పీకర్‌గా, 1994 నుండి 1995 వరకు మణిపూర్ ఉప ముఖ్యమంత్రిగా పని చేసి ఇన్నర్ మణిపూర్ నియోజకవర్గం నుండి మూడుసార్లు లోక్‌సభ సభ్యుడిగా ఎన్నికై కేంద్ర సాంస్కృతిక, యువజన వ్యవహారాలు & క్రీడల శాఖ సహాయ మంత్రిగా పని చేశాడు. ఆయన కుమారుడు తౌనోజమ్ బసంత కుమార్ సింగ్ మాజీ ఇండియన్ అడ్మినిస్ట్రేటివ్ సర్వీస్ అధికారి, భారతీయ జనతా పార్టీకి ప్రాతినిధ్యం వహిస్తూ 2022 మణిపూర్ శాసనసభ ఎన్నికల్లో విజయం సాధించాడు. ఎన్. బీరెన్ సింగ్ రెండో మంత్రివర్గంలో విద్యాశాఖ మంత్రిగా ఆయన పనిచేస్తున్నాడు.

పురస్కారాలు
తౌనోజం చావోబా సింగ్  2023లో ప్రజా వ్యవహారాలలో చేసిన సేవకుగాను భారత ప్రభుత్వం నుండి రాష్ట్రపతి భవన్‌లో భారత రాష్ట్రపతి ద్రౌపది ముర్ము చేతుల మీదుగా పద్మశ్రీ అవార్డును అందుకున్నాడు.
మూలాలు

వర్గం:1937 జననాలు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:మణిపూర్ రాజకీయ నాయకులు
వర్గం:మణిపూర్ వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:మణిపూర్ నుండి ఎన్నికైన లో‍క్‍సభ సభ్యులు